**Uputstvo za pripremu Bilješki za diskusije na času**

Za svaki čas predavanja student treba da uradi pripremu za diskusiju na teme koje su prikazane po sedmicama u ECTS katalogu.

**Priprema za diskusiju** se sastoji **iz tri koraka**, o kojima student pravi pisanu **Bilješku** (bilješka sadrži tri dijela, za svaki korak tokom pripremanja po jedan dio). Bilješke su **podsjetnik za diskusiju** na času, a **printana verzija se predaje nastavniku nakon časova**.

Bilješka sadži sljedeća **tri dijela** (objašnjenje je ispod tabele; polja tabele povećajte koliko vam je potrebno za bilješke, max 2 strane za tabelu):

|  |  |
| --- | --- |
| **Ime i prezime studenta:**  **Index:** | **Predmet:**  **Bilješke za temu:** |
| 1. | |
| 2. | |
| 3. | |

1. **Objasniti naslov teme** (prikazane su u ECTS katalogu, po sedmicama), istražiti definicije ključnih riječi i pojmova iz naslova teme.
2. **Pretražiti** (preko raznih internet pretraživača, google scholar i dr. ili u Biblioteci Fakulteta) šta na navedenu temu, ili neki njen dio, aspekt teme, ima napisano do sada u raznim vrstama radova (stručni članci, udžbenici, naučni radovi, monografije, zbornici radova, materijali za nastavu sa raznih univerziteta, primjeri iz prakse kompanija, konsultantskih agencija i materijali drugih organizacija). Navesti o kojem radu se radi i ukratko zapisati bilješke o čemu se govori u tom radu koji ste istražili.

Student u pretragama i istraživanju teme treba da se vodi svojim interesovanjem i znatiželjom (navesti pitanja koja ste sebi postavili i koja su vam se javljala tokom istraživanja teme). Nakon što dobijete prve rezultate pretraživanja, na osnovu njih pretražite još koji korak dalje i više, još neki izvor, vrstu rada. Zapišite šta ste našli i u kojem radu (izvoru).

1. Nakon što ste se upoznali sa temom i istražili šta je o toj temi pisano u izvorima koje ste istražili, **napišite što vi mislite** o tome o čemu ste čitali, koja pitanja imate i dalje, šta mislite da bi bilo dobro da se dalje istraži.

**Napomena:** Prisustvo i rad na časovima nastave će biti sedmično bodovani i vrednovani kao dio završnog ispita (evidencija će biti sedmično postavljana na sajtu Fakulteta pod Obavještenjima za ovaj predmet). Studenti koji tokom nastave propuste da rade neku temu, tu temu će moći da pripreme za završni ispit, u okviru ispitnog roka, na isti način kako je dato u ovom Uputstvu.